mengendalikan hawa nafsu. “….manungsa sejati sejatining manungsa iku manungsa kang tansah eling marang Gusti Kang Maha Agung Maha Suci, sabar lan tawakal, uga ikhlas nindakake samubarange sarta bisa ngendaleni hawa nafsu ora nggugu marang kerepe dhewe. Ikhlas iku mujudake kuncining kabeh amaling jenengsira. Tanpa kaikhlasan apa bae kang jenengsira lakokake ora bakal migunane lan nuwuhke kaberkahan. Mula kabeh kudu linambaran rasa ikhlas, ya mung kanti rasa ikhlas kekuataning amalan bakal bisa nyawiji marang jenengsira. Yen kabeh mau wis nyawiji mangka jenengsira bakal bisa migunakake. Kejaba saka iku ngendaleni hawa nafsu iku kanggo mbentengi jenengsira saka iblis lan syetan. Amarga sapa bae kang kasinungan iblis lan syetan iku angel anggone bakal nampa kenugrahan. Golek pamrih lan pangalembana saka sapada padane manungsa iku ya mujudake sarananing iblis lan syetan kanggo ngrusak amale jenengsira. Mula kang ati-ati aja pamer ing samubarange. Muga-muga kanti mangkono jenengsira bisa dadi manungsa sejati sejatining manungsa dadi